Rikunarita-ORG/Wikinium huggingface dataset:
# Okruzi Albanije

Albanija je podeljena u 12 **okruga** ili **regiona** (albanski: *qarku, qark*), koje se ponekad nazivaju i prefekture (albanski: *prefektura, prefekturë*). Svaki region sadrži nekoliko manjih oblasti ili distrikata (*rrethe*), koje se ponekad nazivaju i subprefekture. Od 1938. Albanija ima 12 regiona. Glavni grad, Tirana ima poseban status.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

**Okruzi Albanije**
| Boja
 | Okrug
 | Središte
 | Stanovništvo 2006
 | Površina (km²)
 | Gustoća /km²)
 | Distrikti
 |
| --- | --- | --- | --- | --- | --- | --- |
|  | Berat | Berat | 172,478 | 1,802 | 159 | Berat (*Berat*)
Kučova (*Kuçovë*)
Skrapar (*Skrapar*)

 |
|  | Dibër | Peshkopi | 144,203 | 2,507 | 58 |
Bulqize (*Bulqizë*)
Dibr (*Dibër*)
Mat (*Mat*)

 |
|  | Drač | Drač | 303,742 | 827 | 367 |
Drač (*Durrës*)
Kruje (*Krujë*)

 |
|  | Elbasan | Elbasan | 343,959 | 3,278 | 105 |
Elbasan (*Elbasan*)
Gramš (*Gramsh*)
Libražd (*Librazhd*)
Pekin (*Peqin*)

 |
|  | Fier | Fier | 373,913 | 1,887 | 198 |
Fier (*Fier*)
Lušnje (*Lushnjë*)
Malakaster (*Mallakastër*)

 |
|  | Gjirokaster | Gjirokastër | 103,406 | 2,883 | 36 |
Gjirokaster (*Gjirokastër*)
Parmet (*Përmet*)
Tepelene (*Tepelenë*)

 |
|  | Korča | Korča | 257,387 | 3,711 | 69 |
Devol ( *Devoll*)
Kolonje (*Kolonjë*)
Korča (*Korçë*)
Pogradec (*Pogradec*)

 |
|  | Kukeš | Kukeš | 78,031 | 2,373 | 33 |
Has (*Has*)
Kukeš (*Kukës*)
Tropoje (*Tropojë*)

 |
|  | Leže | Leže | 157,940 | 1,581 | 100 |
Kurbin (*Kurbin*)
Leže (*Lezhë*)
Mirdite (*Mirditë*)

 |
|  | Skadar | Skadar | 246,712 | 3,562 | 69 |
Malesi i Madhe (*Malësi e Madhe*)
Puke (*Pukë*)
Skadar (*Shkodër*)

 |
|  | Tirana | Tirana | 778,903 | 1,586 | 491 |
Kavaje (*Kavajë*)
Tirana (*Tiranë*)

 |
|  | Valona | Valona | 181,565 | 2,706 | 67 |
Delvine (*Delvinë*)
Sarande (*Sarandë*)
Valona (*Vlorë*)

 |

 |
| *Napomena: Reference i detalji vezani za podatke u ovoj tablici mogu se naći u člancima o pojedinim okruzima.* |

## Povezano

* Geografija Albanije
* Distrikti Albanije

## Reference
# Oblast Gramš

Mapa Albanije sa označenim Gramšom
**Oblast Gramš** (alb. *Rrethi i Gramshit*) je jedna od 36 oblasti Albanije. Ima 36.000 stanovnika (procena 2004.), i površinu od 695 km². Nalazi se u središtu zemlje, a glavni grad oblasti je Gramš.

Distrikt se sastoji od sljedećih općina:

* Gramsh
* Kodovjat
* Kukur
* Kushovë
* Lënie
* Pishaj
* Poroçan
* Skënderbegas
* Sult
* Tunjë

Po ovoj oblasti je nazvan italijanski marksistički filozof Antonio Gramši, čiji je otac bio albanskog porekla.
# Oblast Delvine

Mapa Albanije sa označenim Delvineom
**Oblast Delvine** (alb. *Rrethi i Delvinës*) je jedna od 36 oblasti Albanije. Po procjeni iz 2004. broji oko 11.000 stanovnika, a pokriva područje od 367 km².
Nalazi se na jugu države, a sjedište mu je grad Delvinë. Distrikt se sastoji od sljedećih općina:

* Delvinë
* Finiq
* Mesopotam
* Vergo
# Oblast Mat

Mapa Albanije sa označenim Matom
**Oblast Mat** (alb. *Rrethi i Matit*) je jedna od 36 oblasti Albanije. Ima 62.000 stanovnika (procena 2004.), i površinu od 1.028 km². Nalazi se u sjevernom središnjem dijelu zemlje, a sjedište mu je grad Burel. Distrikt se sastoji od sljedećih općina:

* Baz
* Burrel
* Derjan
* Gurrë
* Klos
* Komsi
* Lis
* Macukull
* Rukaj
* Suç
* Ulëz
* Xibër

Među ostalim značajnim gradovima u ovoj oblasti su Klos, Kraste, i Ulze.
# Oblast Korče

Mapa Albanije sa označenom Korčom
**Oblast Korče** (alb. *Rrethi i Korçës*), je jedna od 36 oblasti Albanije. Po popisu iz 1989. broji oko 215.221 stanovnika, a pokriva područje od 2,180 km².
Nalazi se na istoku države, a sjedište mu je grad Korçë. Distrikt se sastoji od sljedećih općina:

* Drenovë
* Gorë
* Korçë
* Lekas
* Libonik
* Liqenas
* Maliq
* Moglicë
* Mollaj
* Pirg
* Pojan
* Qendër Bulgarec
* Vithkuq
* Voskop
* Moskopolje (Voskopojë)
* Vreshtaz

U ovoj oblasti živi značajan broj Grka i Arumuna.
# Oblast Mirdita

Mapa Albanije sa okrugom Mirdita
**Oblast Mirdita** (alb. *Rrethi i Mirditës*) je jedna od 36 oblasti Albanije. Ima 37.000 stanovnika (procena 2004.), i površinu od 867 km² . Na severu je zemlje, a glavni grad je Rešen.

Distrikt Mirdite se sastoji od sljedećih općina:

* Fan
* Kaçinar
* Kthellë
* Orosh
* Rrëshen
* Rubik
* Selitë

evropa i svet

## Historija

Zastava Republike Mirdita
Mirditi su katoličko brđansko pleme na području reke Fani i deli se na pet barjaka: Oroši, Spači, Kušteni, Fandi i Dibri. Verski poglavar im je opat iz Orošija, koji je potpadao direktno pod rimsku kuriju, a ne pod skadarskog nadbiskupa.

Austro-Ugarska je od 1888. bila priznata kao zvanični zaštitnik interesa katolika Mirdita, čime je stupila u albansku politiku.

17. jula 1921. je proglašena kratkotrajna Republika Mirdita, koja je postojala do 20. novembra iste godine. Njen predsednik je bio Gjon Markagjoni, kojeg je podržavala susedna Kraljevina SHS u borbi protiv albanskih vlasti.

## Reference
# Pećinski distrikt

Mapa Albanije sa označenom Pećinom
**Oblast Pećin** (alb.: *Rrethi i Peqinit*) je jedna od 36 oblasti Albanije. Ima 33.000 stanovnika (procena 2004.), i površinu od 191 km². Nalazi se u centralnom delu zemlje, a glavni grad je Pećin.

Distrikt se sastoji od sljedećih općina:

* Gjoçaj
* Karinë
* Pajovë
* Peqin
* Përparim
* Shezë
# Oblast Parmet

Mapa Albanije sa označenim Parmetom
**Oblast Parmet** (alb. *Rrethi i Përmetit*) je jedna od 36 oblasti Albanije. Po procjeni iz 2004. broji oko 26.000 stanovnika, a pokriva područje od 929 km².

Nalazi se na jugu države, a sjedište mu je grad Përmet. Distrikt se sastoji od sljedećih općina:

* Ballaban
* Çarshovë
* Dishnicë
* Frashër
* Këlcyrë
* Përmet
* Petran
* Qendër Piskovë
* Sukë

Među značajnim mestima u ovoj oblasti je Kelcire. Oblast Parmet je tradicionalno poznata po proizvodnji vina. U post-komunističkoj eri je došlo do oživljavanja Grčke pravoslavne crkve, muslimanskih sekti, kao i protestantske religije.
# Oblast Skrapar

Mapa Albanije sa označenim Skraparom
**Oblast Skrapar** (alb. *Rrethi i Skraparit*) je jedna od 36 oblasti Albanije. Ima 30.000 stanovnika (procena 2004.), i površinu od 775 km² . U središtu je zemlje, a glavni grad je Čorovode.
# Korča

| Korča
 |
| --- |
| Osnovni podaci
 |
| Država
 |  Bosna i Hercegovina
 |
| Entitet
 | Federacija Bosne i Hercegovine
 |
| Kanton/Županija
 | Sarajevski kanton
 |
| Opština/Općina
 | Hadžići
 |
| Stanovništvo
 |
| Stanovništvo ((1991)) | 421
 |
| Geografija
 |
| Ostali podaci
 |
| Pozivni broj
 | 033
 |

**Korča** je naseljeno mjesto u Bosni i Hercegovini u opštini Hadžići koja pripada entitetu Federacija Bosne i Hercegovine. Na popisu stanovništva 1991. u njemu je živjelo 421 stanovnika.

## Geografija

## Historija

## Stanovništvo

|  |  |
| --- | --- |
| **Nacionalnost** | **1991.** |
| Muslimani
 | 344
 |
| Srbi
 | 76
 |
| Hrvati
 | 0
 |
| Jugosloveni
 | 0
 |
| ostali
 | 1
 |
| Ukupno
 | 421
 |

## Privreda

## Reference

## Vanjske veze

* Sajt opštine Hadžići
# Muslimani (vjernici)

Muslimani
**Musliman** (arapski: مسلم, turski: *Müslüman*, perzijski i urdu: مسلمان) je naziv za sljedbenika islama. Riječ doslovno znači "onaj koji se predaje Bogu". Procjenjuje se da danas u svijetu postoji 1,31 milijarde muslimana.

Većina muslimana smatra muslimanom svakoga tko izgovara Shahada, koja tvrdi, "Postoji samo jedan Bog i Muhamed je njegov poslanik."

Muslimani vjeruju da su osnove islama postojale davno prije Muhameda, te mnoge biblijske ličnosti -- kao Adama, Nou (arapski: Nuh), Mojsija (arapski: Musa) and Isusa (arapski: Isa) -- kao muslimane, jer vjeruju da su se oni predali Bogu i propovijedali Njegovu poruku kao proroci.
# Hacı Bektaş Veli

| Hacı Bektâş Velî حاجی بکتاش ولی |
| --- |
| Srednji vijek |
| Islamska filozofija |
|  |
| Biografske informacije |
| Rođenje | oko 1209 Nišapur |
| Smrt | oko 1271 Hacıbektaş, Nevşehir |
| Filozofija |
| Škola/Tradicija | Sufijski misticizam |
| Glavni interesi | misticizam |
| Inspiracija |
| proširi
Od
* Ahmad Yasawi, Alevizam, Eliyās al-Khorāsānī
 |
| proširi
Na
* Nasīmī, Yunus Emre, Pir Sultan Abdal, Sarı Saltık, Bektaši
 |

**Hacı Bektâş Velî** (Nišapur, oko 1209. – Nevşehir, 1271) bio je muslimanski mistik, svetac i filozof iz Horasana koji je živio i podučavao u Anadoliji u poznim godinama Rumskog Sultanata.

## Život

Zvao je se Muhamed Bektaş a ime po kojem je poznat doslovce znači «hodočasnik Bektaš mudri». Vrlo malo se zna o njegovom životu i većina toga leluja između legende i hagiografije. Glavni pisani izvor je Uzun Firdevsijeva hagiografija pod naslovom *Vilâyet-nâme* (1481/1501) mada je o njemu pisao također povijesnčar Âşıkpaşazâde i drugi.

Biografska tradicija tvrdi da je bio *seyyid*, odnosno potomak proroka Muhameda (*Vilâyet-Nâme*). Pretpostavlja se da je bio turkijskog ili perzijskog podrijetla i da je pripadao skupini horasanskih migranata u Anadoliji koji su napustili svoju domovinu tijekom mongolskih osvajanja. Rođen je u Nišapuru i neki navode da je bio sljedbenik sufijskog mistika Ahmad Yasawi, koji je tada imao veliki utjecaj na turkijske nomade u stepama, pogotovo zato što je propovijedao na svom materinjem turkijskom jeziku. Po šturim izvorima, iz Horasana je preko Nadžafa i Meke doselio u Sivas sa bratom Menteşom, gdje su se pridružili tarikatu Bābā Eliyāsa al-Khorāsānīja, čuvenog mistika iz istočne Perzije koji je mučen do smrti zbog svojih nedoslovnih uvjerenja o islamu, i potom postali jedni od njegovih vodećih sljedbenika.

Iz Sivasa su braća odselila u Amasyu, pa u Kırşehir i u Kayseri. Iz Kayserija Menteş je se vratio u Sivas gdje je ubijen, dok je Hacı Bektaş Veli se nastanio u Karahöyük. Udaljen od anadolijskih borbi, tu je proveo ostatak svog života mirno, propovijedajući maloj skupini sljedbenika.

Umro je u 1270/1271. i prvi njegov grob je sagradio sultan Murat I.

Iz njegovih pouka je nastao bektaški red, jedan od osnovnih vjerskih i filozofskih pravaca u turskoj književnosti i u kulturi Osmankog Carstva koje će upravo u tim godinama niknuti iz malog anadolskog begluka.

## Genealoško stablo

Hacı Bektaş Velijeva linija po ocu:

Muhammad

Fatima
Ali
Husein ibn Ali
Zajn al-Abidin
Muhamed al-Bakir
Ja'far as-Sadiq
Musa al-Kazim
*seyyid* Ibrahim al-Mujab (861–912)
*seyyid* Hasan al-Mujab
*seyyid* Muhammad
*seyyid* Mahdi
*seyyid* Ibrahim
*seyyid* Hassan
*seyyid* Ibrahim
*seyyid* Muhammad
*seyyid* Ishaq
*seyyid* Musa
*seyyid* Ibrahim al-Thani
*seyyid* Hunkar Haji Muhammad Bektash Veli
## Djela

* *Velâyet-nâme* (*Vilayetname*)
* *Makalat*
* *Kitâbu'l-Fevâid*
* *Şerh-i Besmele*
* *Şathiyye*
* *Makâlât-ı Gaybiyye ve Kelimât-ı Ayniyye*

## Vanjske veze

## Napomene

## Reference

## Bibliografija
# Albanska kuhinja

Albanska kuhinja
Glavni obrok Albanac je ručak, a obično ga prati salata od svježeg povrća, kao što su paradajz, krastavci, zelene paprike, masline prelivene maslinovim uljem, octom i solju.

Ručak također uključuje glavno jelo od povrća i mesa. Morski specijaliteti su česti u primorskim oblastima kao Drač, Valona i Sarandë.

## Povezano

* Kultura Albanije
* Popis recepata
* Meze

## Vanjske veze

* Albanian Cuisine Arhivirano 2011-07-16 na Wayback Machine-u (engleski)
* Kuzhina Shqiptare Arhivirano 2007-12-16 na Wayback Machine-u
* Eating the Albanian way
# 653.

|  |  |
| --- | --- |
| Milenijum:
 | 1. milenijum
 |
| Vjekovi:
 | 6. vijek – **7. vijek** – 8. vijek
 |
| Decenija:
 |  620-e  630-e  640-e  – 650-e –  660-e  670-e  680-e  |
| Godine:
 | 650 651 652 – **653** – 654 655 656
 |

Godina **653.** (**DCLIII**) bila je redovna godina koja počinje u utorak u julijanskom kalendaru. Oznaka 653. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Sigeberht II Dobri nasljeđuje Sigeberhta I Malog kao kralj Essexa.
* Aripert, nećak kraljice Teodelinde, nasljeđuje Rodoalda kao kralj Langobarda.
* 17. 6. - U Rimu papa Martin I i Maksim Ispovjednik uhapšeni po naredbi bizantskog cara Konstansa II i dovedeni u Konstantinopol gdje im se sudi zbog prkošenja carevoj zabrani rasprava o monotelitizmu.
* Japanski princ Naka no Ōe no Ōji se zajedno sa caricom Hashibito i najvećim dijelom carske porodice i dvorjanima seli u novu palaču u Asuki. Samo car Kotoku ostaje u palači Naniwa.
* Japansko izaslanstvo, koje su činili diplomati, svećenici i studenti, doživljava brodolom prilikom puta u Kinu; samo pet osoba preživljava nesreću.

## Rođenja

* Li Xian, kineski carski princ

## Smrti

* 6. 3. – Li Ke, kineski princ
* 3. 9. – Sveti Honorije, nadbiskup Canterburyja
* Chindaswinth, kralj Vizigota
* Rodoald, kralj Langobarda
* 'Abbas ibn 'Abd al-Muttalib, stric Muhamedov
* Zhang Xingcheng, kineski kancelar

## Reference
# Konstans II

| Konstans II Pogonat
 |
| --- |
|  Konstans II i njegov sin Konstantin IV |
| Datum rođenja
 | 7. novembar 630.
 |
| Mesto rođenja
 | Konstantinopolis (Bizantsko carstvo)
 |
| Datum smrti
 | 15. septembar 668.
 |
| Mesto smrti
 | Sirakuza (Bizantsko carstvo)
 |
| Titula
 | car Bizantskog carstva
 |
| Period
 | 641-668.
 |
| Prethodnik
 | Heraklona
 |
| Naslednik
 | Konstantin IV.
 |
| Poreklo
 |
| Dinastija
 | Heraklijeva dinastija
 |
| Otac
 | Konstantin III.
 |
| Porodica
 |
| Deca
 | Konstantin IV
 |

**Konstans II Pogonat** (grč: Κώνστας Β') bio je vizantijski car od 641. do 668. godine.

Konstans je rođen kao Iraklije, stariji sin Iraklija Novog Konstantina i Gregorije. Vladarsko ime *Konstantin* dobio je kada ga je 641, pod pritiskom pobunjenih vojnika, stric Irakliona usinio i proglasio za savladara. U vizantijskim izvorima, zbog svoje mladosti, ostao je upamćen pod deminutivom Konstans. Kada je odrastao zbog svoje bujne brade dobio je nadimak *Pogonat* (Bradati).

Tokom svoje samostalne vlade Konstans je morao da brani carstvo od napada muslimanskih Arapa. Iako je vizantijska vojska bila uglavnom neuspešna, Konstans je, zahvaljujući građanskom ratu među samim muslimanima, uspeo da sklopi povoljan mirovni sporazum 656. godine.

U verskoj politici car je, po uzoru na svog dedu Iraklija, pokušao da nametne monotelitizam kao zvanično učenje crkve kako bi pomirio pravoslavne i monofizite. Rasprave o ovom pitanju car je pokušao da zabrani ediktom iz 648, ali je kasnije podvrgao progonu najupornije pristaše pravoslavlja Maksima Ispovednika i rimskog papu Martina I. Maksim Ispovednik je umro 662. u progonstvu u kavkaskoj Laziki, a papa Martin na Krimu 665. godine.

Koristeći zatišje na istoku, Konstans je sa dvorom i velikom vojskom otišao na krajnji zapad carstva u želji da odbrani carske posede u Italiji od Langobarda. Tom prilikom je 663. posetio Rim gde ga je svečano dočekao papa Vitalijan. Time je Konstans bio prvi car koji je posetio Rim posle propasti Zapadnog rimskog carstva. Car ipak nije mogao da stekne čvrsto uporište na Apeninskom poluostrvu pa se povukao u Sirakuzu na Siciliji gde je 15. septembra 668. godine ubijen u dvorskoj zaveri. Presto je zakratko preuzeo uzurpator Mizezije koga je ubrzo pogubio Konstansov sin Konstantin IV.

|  |  |  |
| --- | --- | --- |
| Prethodnik: **Irakliona** | **Vizantijski carevi**
641—668 | Nasljednik: **Konstantin IV** |
# Kalmarska unija

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Kalmarska unija** Kalmarunionen |
| Personalna unija
 |
|

|  |  |  |
| --- | --- | --- |
| ←     ←     ←   | **1397. – 1523.** |   →     → |

 |
|

|  |  |
| --- | --- |
|  |  |
| Zastava
 | Grb
 |

 |
| Lokacija Kalmarske unijeKalmarska unija u XVI. stoljeću |
| **Glavni grad** | Kopenhagen
 |
| **Vlada** | Monarhija
 |
| **Regent** |
|  • 1387. - 1412.
 | Margareta I (prva)
 |
|  • 1513. - 1523.
 | Christian II (zadnji)
 |
| **Legislatura** | *Riksråd* i *Herredag* |
| **Historija** | Srednji vijek
 |
|  • Uspostavljena
 | 17. lipnja 1397.
 |
|  • Engelbrektova pobuna
 | 1434. - 1436.
 |
|  • Bitka kod Brunkeberga
 | 1471.
 |
|  • Stockholmski masakr
 | 1520.
 |
|  • Gustav I Vasa postao kralj Švedske  | 6. lipnja 1523.
 |
|  • Raspad
 | 1523.
 |

 |

**Kalmarska unija** (norveški, danski, švedski: *Kalmarunionen*) bila je serija personalnih unija između 1397. i 1523. godine, koja je ujedinila Norvešku, Dansku i Švedsku pod jednim monarhom. Svaka zemlja se odrekla svoje suverenosti, ali ne i nezavisnosti.

Kalmarsku uniju sklopila je danska kraljica Margareta I. u švedskom gradu Kalmaru, koji se tada nalazio na švedsko-danskoj granici, pošto su danske i švedske snage pod zajedničkom akcijom pobijedile švedskog kralja Alberta od Meklenburga, koji je bio germanskog porijekla.

Švedska, nezadovoljna danskom dominacijom i njenom politikom ratovanja za delove današnje Nemačke, se prvi put buni 1439. Ta buna će biti ugušena, ali ona nova iz 1470. će trajati desetljećima. Na kraju propast Kalmarske unije će se dogoditi 1522 u doba kada se i Švedska i Danska-Norveška nađu u pobuni protiv kralja Christiana II koji je 20. januara 1523. prisiljen na abdikaciju sa dansko-norveškog trona, nakon što je godinu dana ranije izgubio kontrolu nad Švedskom.

Koristeći ovaj opšti politički nered u državama Kalmarske unije Gustav Eriksson regent Švedske i vođa tamošnjih pobunjenika se kruni u junu 1523. godine za kralja što predstavlja definitvni kraj Kalmarske unije. Danska će uspeti održat kontrolu nad Norveškom sve do 1814. koju će potom pod pretnjom Velike Britanije i Švedske biti prisiljena dati ovoj drugoj.

## Vanjske veze
# Falklandski rat

**Foklandski rat** je vođen 1982. između Argentine i Ujedinjenog kraljevstva za prevlast oko Foklandskih ostrva.
Ta su ostrva britanska kolonija ali Argentinci ih smatraju svojim posedom (Malvinska ostrva). Treba zapaziti da je to bio prvi rat koji je video aktivno učešće pomorskih snaga posle Drugog svetskog rata.

12. avgusta 1981. general Leopoldo Galtijeri postaje predsednik Argentine u vojnom udaru. Nova vladajuća vojna hunta započinje planove za okupaciju ostrva. Prva neprijateljstva počinju 19. marta 1982. kada se grupa argentinskih radnika iskrcava na ostrvo Južna Džordžija.

## Rat

2. aprila argentinske invazijske snage iskrcavaju se i osvajaju Foklande. Odmah idući dan britanski premijer, gospođa Margaret Tačer naređuje vojni odgovor za preuzimanje ostrva i UN prihvata rezoluciju 502. 5. aprila britanski vojni brodovi isplovljavaju iz luke Portsmut.

Argentinski avioni Miraž 1. maja napadaju britanske brodove koji se približavaju ostrvima dok Herjeri britanske mornarice bombarduju glavni grad arhipelaga Stanley. Događaj sa najviše poginulih dešava se dan posle kada britanska podmornica HMS Konkeror potapa argentinsku krstaricu General Belgrano. Tu gine više od 200 mornara. 7. maja UN ulazi u mirovne pregovore koji propadaju nekoliko dana kasnije. 21. maja prve britanske jedinice počinju iskrcavanje na ostrva i do kraja meseca dolaze na 40 km od Stanleya. Nakon stalnih britanskih bombardovanja i padobranskih desanata oko Stanleya poslednje argentinske snage predaju se 14. juna.

Foklandska ostrva vraćena su u britanske ruke. 1983. argentinska vojna vlada je srušena nakon protesta grupa za ljudska prava i veterana.

## Vanjske veze

* Britanska stranica o Foklandskom ratu
# Batajnica

| Batajnica
 |
| --- |
|  Novo Naselje Batajnice sa pravoslavnom crkvom |
| Osnovni podaci
 |
| Država
 |  Srbija
 |
| Grad
 | Beograd
 |
| Opština
 | Zemun
 |
| Stanovništvo
 |
| Stanovništvo (2022) | (2011) 48.600
 |
| Geografija
 |
| Ostali podaci
 |
| Poštanski kod
 | 11273
 |
| Pozivni broj
 | 011
 |
| Registarska oznaka
 | BG
 |

**Batajnica** je naselje u beogradskoj opštini Zemun. Prema popisu iz 2011. godine, Batajnica je imala oko 48.600 stanovnika, ali mnogi meštani tvrde da je broj dva puta veći(oko 90 000), dok stručnjaci pretpostavljaju da je broj stanovnika oko 65-70 000.
Batajnica se nalazi u regiji Srem , u severnom delu opštine Zemun, u neposrednoj blizini administrativne granice pokrajine Vojvodine i predstavlja najseverniji i zapadni deo urbane zone Beograda. Blizu je desne obale Dunava, ali ne i na samoj reci, zbog poplava. Malo, 114 metar visoko obalski brdo, odvaja naselje od reke.
U naselju Batajnica postoje tri osnovne škole. Jedna se nalazi u centru naselja i zove se "OŠ Boško Palkovljević Pinki". Druga škola se nalazi u blizini Batajničkog druma nedaleko od centra i zove se "OŠ Branko Radičević", a treća se nalazi sa leve strane Batajničkog druma i zove se "OŠ Svetislav Golubović Mitraljeta". Škole pohađaju deca iz Batajnice, Busija i Šangaja.

## Značajne osobe

* Jelena Čanković, poznata fudbalerka ŽFK Barselona rođena je u Batajnici
* Milica Rakić, srpski narodni heroj poginula za vreme bombardovanja Srbije
* Miralem Sulejmani, srpski fudbaler

## Vanjske veze

* Aeromiting na Vojnom Aerodromu u Batajnici
# Međunarodna organizacija rada

**Međunarodna organizacija rada** (*International Labour Organization (ILO)*) je specijalizirana agencija Ujedinjenih naroda koja promovira socijalnu pravdu i međunarodno priznata ljudska i radnička prava. Osnovana je 1919. godine Poveljom iz Versaillesa i postala je prva specijalizirana agencija UN-a 1946. godine.

ILO formulira međunarodne standarde rada u obliku konvencija i preporuka koje postavljaju minimalne standarde radnog prava: slobodu udruživanja, pravo na organiziranje, kolektivno pregovaranje, ukidanje prisilnog rada, jednake šanse i jednaki tretman, te druge standarde kojima se reguliraju uvjeti u cijelom rasponu pitanja vezanih za rad. Pruža tehničku pomoć u slijedećim područjima: strukovno obrazovanje i strukovna rehabilitacija; politika zapošljavanja; administracija rada; radno pravo i industrijski odnosi; razvijanje managementa; zadruge; socijalna sigurnost; statistika vezana uz rad, te sigurnost i zaštita na radu.

ILO promovira razvijanje neovisnih poslodavačkih i radničkih organizacija te tim organizacijama osigurava trening i savjetodavne usluge. Unutar sustava Ujedinjenih naroda, ILO je jedinstven po svojoj tripartitnoj strukturi u kojoj radnici i poslodavci sudjeluju u radu upravnih organa organizacije kao ravnopravni partneri vladama.

## Vanjske veze

* Službena stranica
# 966.

*Ovo je članak o godini 966.*

|  |  |
| --- | --- |
| Milenijum:
 | 1. milenijum
 |
| Vjekovi:
 | 9. vijek – **10. vijek** – 11. vijek
 |
| Decenija:
 |  930-e  940-e  950-e  – 960-e –  970-e  980-e  990-e  |
| Godine:
 | 963 964 965 – **966** – 967 968 969
 |

Krštenje Poljske

966.. po kalendarima
| Gregorijanski
 | 966.. (CMLXVI) |
| Ab urbe condita
 | 1719.
 |
| Islamski
 | 355–356.
 |
| Iranski
 | 344–345.
 |
| Hebrejski
 | 4726–4727.
 |
| Bizantski
 | 6474–6475.
 |
| Koptski
 | 682–683.
 |
| Hindu kalendari
 |
| • *Vikram Samvat* | 1021–1022.
 |
| • *Shaka Samvat* | 888–889.
 |
| • *Kali Yuga* | 4067–4068.
 |
| Kineski
 |
| • Kontinualno
 | 3602–3603.
 |
| • 60 godina
 | Yang Vatra Tigar (od kineske Ng.) |
| Holocenski kalendar
 | 10966.
 |
| p • r • u |
| Podrobnije: Kalendarska era |

Godina **966.** (**CMLXVI**) bila je redovna godina koja počinje u ponedjeljak u julijanskom kalendaru.

## Događaji

* 14. 4. ili 30. 4. – Mieszko I, prvi knez Poljske, se pokršatava; taj se događaj tradicionalno smatra početkom poljske države (v. Krštenje Poljske).

## Rođenja

* Fujiwara no Michinaga, japanski regent

## Smrti

* 4. 7. – Papa Benedikt V (ili 965)
* Kralj Dub od Škotske

## Reference